สังคมข่าวหุ้น
จับตาการทยอยประกาศผลประกอบการของบริษัทจดทะเบียนที่จะทยอยออกมาอีกหลายบริษัท พร้อมติดตามความคืบหน้ามาตรการกระตุ้นเศรษฐกิจสหรัฐฯ
จับตาการทยอยประกาศผลประกอบการของบริษัทจดทะเบียนที่จะทยอยออกมาอีกหลายบริษัท พร้อมติดตามความคืบหน้ามาตรการกระตุ้นเศรษฐกิจสหรัฐฯ
8 ก.พ. 2564

สโนว์แมน
ดัชนีตลาดหุ้นไทยปิดที่ระดับ 1,496.61จุด เพิ่มขึ้น 13.63 จุด มูลค่าการซื้อขาย 79,352.02  ล้านบาท จับตาการทยอยประกาศผลประกอบการของบริษัทจดทะเบียนที่จะทยอยออกมาอีกหลายบริษัท พร้อมติดตามความคืบหน้ามาตรการกระตุ้นเศรษฐกิจสหรัฐฯ และมาตรการกระตุ้นเศรษฐกิจในประเทศที่จะเข้าที่ประชุมคณะรัฐมนตรี (ครม.) เพิ่มเติม
PTG ราคาหุ้นล่าสุด (5 ก.พ. 64) พุ่ง 4.65% มาเปิดตลาดที่ 18 บาท หลังแย้มมีเจรจาพันธมิตรที่จะมีใบอนุญาตทำธุรกิจที่เกี่ยวข้องกับกัญชงจาก อย. เล็งพัฒนาผลิตภัณฑ์ที่เป็นเครื่องดื่ม และอาหารเป็นหลัก คาดปลายไตรมาส 2/64 หรือต้นไตรมาส 3/64 จะสามารถจัดจำหน่ายได้ที่ร้านค้าในเครือ ทั้งร้านค้าปลีก ร้านอาหาร และร้านเครื่องดื่ม เช่น MAX Mart, ร้านกาแฟพันธุ์ไทย, ร้านคอฟฟี่เวิลด์ เป็นต้น ที่มีสาขาอยู่ทั่วประเทศ
“โรจูคิส อินเตอร์เนชั่นแนล” หรือ KISS ยังเปิดให้จองซื้อหุ้นไอพีโอ 152.64 ล้านหุ้น อีก 2 วัน ในวันที่ 8-9 ก.พ. 64 ที่ช่วงราคาเสนอขายเบื้องต้น 8.50-9 บาท/หุ้น ก่อนจะเคาะราคาสุดท้ายในช่วงกลางสัปดาห์นี้ และคาดจะเข้าเทรดในตลาด SET วันที่ 19 ก.พ. 64 ชูความได้เปรียบในเชิงประสิทธิภาพของนวัตกรรมและต้นทุนจากการมีเครือข่ายพันธมิตรชั้นนำระดับโลก ทำให้มีการเติบโตแบบก้าวกระโดดในอุตสาหกรรมฯ หวังก้าวสู่ผู้นำนวัตกรรมความงามและสุขภาพของเอเชีย
จับตา บมจ . ปตท. น้ำมันและการค้าปลีก หรือ OR เข้าเทรดตลาด SET วันแรกในวันที่ 11 ก.พ. 64 ด้วยราคาหุ้นไอพีโอที่ 18 บาท ซึ่งจากความต้องการซื้อหุ้นของรายย่อยจำนวนมาก ก็จะต้องเฉลี่ยๆ หุ้นกันไป หากต้องการหุ้นเพิ่มต้องรอเข้าซื้อในตลาดวันเข้าเทรด
BH  หรือ โรงพยาบาลบำรุงราษฎร์ เปิดตัวแอปพลิเคชั่นใหม่ ภายใต้ชื่อ “Bumrungrad Application” ยกระดับนวัตกรรมการดูแลสุขภาพยุคใหม่ พร้อมการออกแบบการใช้งาน 8 ฟังก์ชั่นแบบครบเครื่องเรื่องสุขภาพ ให้ผู้ใช้บริการสามารถเข้าถึงข้อมูลสุขภาพได้อย่างสะดวกรวดเร็ว ทุกที่ทุกเวลา ตลอด 24 ชั่วโมง โดยสามารถค้นหาแพทย์ชำนาญการเฉพาะทางมากกว่า 30 สาขาหลัก ที่มีในระบบรวมกว่า 1,300 คนได้ง่ายขึ้น ทำนัดหมายแพทย์ได้ด้วยตนเอง และเข้าถึงข้อมูลสุขภาพของตัวเองได้อย่างรวดเร็วด้วยความปลอดภัย
ตลาดหลักทรัพย์ฯ DDD, DOD-W1, GLOCON, GLOCON-W4, NCAP ให้ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 8 ก.พ.-19 มี.ค. 64 รวมถึงการขยายช่วงเวลาใช้  Cash Balance ของ CHAYO, CHAYO-W1, NRF ไปตั้งแต่วันที่ 8-25 ก.พ. 64ซึ่งจะส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ W, W-3  ใช้ถึงวันที่ 9 ก.พ. 64 ด้านACAP, IND, KEX, YGG ใช้ถึงวันที่ 12 ก.พ. 64 ส่วน DELTA ใช้ถึงวันที่ 16 ก.พ. 64 สำหรับ IP, KCE, SMT ใช้ถึงวันที่ 19 ก.พ. 64  NEX, NEX-W2 ใช้ถึงวันที่ 22 ก.พ. 64 ฟาก LEO ใช้ถึงวันที่  25 ก.พ. 64 และ TKN ใช้ถึงวันที่ 5 มี.ค. 64 และ IIG, RBF ใช้ถึงวันที่ 12 มี.ค. 64
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสดๆผ่าน www.facebook.com/kaohoon online, www.facebook.com/tv.kaohoon และ FM 96Mhz
พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.